open-index/open-wikipedia-markdown huggingface dataset:
Tampereen kauppahalli

**Tampereen kauppahalli** on Tampereen keskustassa Hämeenkadun ja Hallituskadun välissä sijaitseva Pohjoismaiden suurin kauppahalli, joka avattiin vuonna 1901. Kauppahallin pohjapinta-ala on 2&nbsp;100&nbsp;m² ja tilavuus noin 18&nbsp;500&nbsp;m³. Kauppahalli päätettiin rakentaa Tampereelle suureksi paisuneen ja säännöstelemättömän torikaupan seurauksena. Rakennuksen on suunnitellut arkkitehti Hjalmar Åberg. Rakennustöiden suunnittelu aloitettiin vuonna 1894 ja rakentaminen vuonna 1899. Vuonna 1973 rakennus suojeltiin Hämeen lääninhallituksen päätöksellä. Kauppahallin Hämeenkadun puoleisella sivulla sijaitsevan virastotalon suojelukiista käytiin vuosina 1972–1983 ja se päättyi suojelijoiden voittoon. Åbergin suunnittelema virastotalo kuuluu samaan rakennuskokonaisuuteen kuin kauppahalli.

Kauppahallissa on 174 myyntipaikkaa ja vuonna 2013 niissä toimi 39 yritystä. Myyntipaikoista 40 prosenttia on kahvila- ja ravintolakäytössä.

## Lähteet

## Aiheesta muualla

*Tampereen kauppahallin kotisivut 
*Tampereopas – Tampereen kauppahalli 
*Panoraamakuvia kauppahallin sisältä 
* Ylen Elävä arkisto: Tampereen kauppahalli on Pohjoismaiden suurin
* Valokuvia Tampereen kauppahallista Arjenhistoria.fi -sivustolla
Espanjan Grand Prix 1993

**Espanjan Grand Prix 1993** oli Formula 1 -sarjan historian 537. osakilpailu. Se ajettiin 9. toukokuuta Circuit de Catalunya -radalla. Kilpailun voitti jo viidennen kerran kyseisellä kaudella paalupaikalta startannut Alain Prost.

## Aika-ajot

## Kilpailun tulokset

## Muuta

*Michael Andrettin ensimmäiset MM-pisteet
*Ford ylitti 4300 MM-pisteen rajan

### Johtokierrokset

## Kilpailun jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Hugh Dancy

**Hugh Dancy** (s. 19. kesäkuuta 1975 Stoke-on-Trent, Staffordshire, Englanti) on brittiläinen näyttelijä ja malli.

Dancy meni vuonna 2009 naimisiin näyttelijä Claire Danesin kanssa Ranskassa tavattuaan tämän *[[Evening]]*-elokuvan kuvauksissa vuonna 2007.

## Filmografia
* *David Copperfield* (2000)
* *Madame Bovary* (2000)
* *[[Young Blades]]* (2001)
* *[[Isku Mogadishuun]]* (2001)
* *Daniel Deronda* (2002)
* *[[Unelmien aakkoset]]* (2003)
* *[[Tempo (elokuva)|Tempo]]* (2003)
* *[[Lumottu Ella]]* (2004)
* *[[Kuningas Arthur (elokuva)|Kuningas Arthur]]* (2004)
* *Elisabeth I* (minisarja) (2005)
* *[[Shooting Dogs]]* (2005)
* *[[Basic Instinct 2]]* (2006)
* *[[Blood and Chocolate]]* (2007)
* *[[Savage Grace]]* (2007)
* *[[Evening]]* (2007)
* *[[The Jane Austen Book Club]]* (2007)
* *[[Brontë (elokuva)|Brontë]]* (2008)
* *Adam* (2009)
* *[[Himoshoppaajan salaiset unelmat (elokuva)|Himoshoppaajan salaiset unelmat]]* (2009)
* *Coach* (2010)
* *The Wildest Dream* (2010)
* *[[Viimeistä päivää]]* (2010)
* *Hysteria* (2011)
* *[[Martha Marcy May Marlene]]* (2011)
* *Our Idiot Brother* (2011)
* *[[Hannibal (televisiosarja)|Hannibal]]* (televisiosarja) (2013)
* *[[Your Friendly Neighborhood Spider-Man]]* (televisiosarja) (2025) (äänirooli)

## Lähteet

## Aiheesta muualla
* 
*
Frank Mdlalose

**Frank T. Mdlalose** (29. marraskuuta 1931 – 3. huhtikuuta 2021) oli eteläafrikkalainen poliitikko, joka toimi muun muassa Inkatha-vapauspuolueen puheenjohtajana ja KwaZulun bantustanin sisä- ja terveysministerinä. Toukokuusta 1995 maaliskuuhun 1997 hän toimi KwaZulu-Natal-provinssin presidenttinä, jonka jälkeen hänet nimitettiin Etelä-Afrikan suurlähettilääksi Egyptiin.

Mdlalosen poliittinen ura alkoi 1940-luvun loppupuolella, jolloin hän liittyi Fort Haren yliopiston ANC:n nuoriso-osastoon. Hän osallistui aktiivisesti ANC:n vuonna 1952 organisoimaan apartheidin vastaiseen kampanjaan ja valittiin ANC:n nuoriso-osaston puheenjohtajanksi 1953. Vuonna 1959 Mdlalose liittyi PAC:hen petyttyään ANC:n muotoileman Vapauden peruskirjan sisältöön. Vuonna 1975 Mdlalose perusti yhdessä Mangosuthu Buthelezin kanssa Inkatha-vapauspuolueen. Vuonna 2006 hän erosi Inkathasta ja liittyi National Democratic Convention -puolueeseen.

## Lähteet
Tōdai-ji

**Tōdai-ji** () on valtava buddhalainen temppelialue Japanin Narassa. Se liitettiin Unescon maailmanperintöluetteloon yhdessä seitsemän muun Naran kohteen kanssa vuonna 1998. Tōdai-ji tarkoittaa *suuri itäinen temppeli*, mikä kertoo sen sijainnista silloisen pääkaupungin Naran itäpuolella. 

Temppeli perustettiin 700-luvun puolivälissä. Sitä on uusittu ja laajennettu useita kertoja vuosisatojen kuluessa. Alkuperäisistä rakenteista on parhaiten säilynyt länsiportti, Tegai. 1200-luvun rakenteissa on otettu mallia Kiinasta. 1600-luvun lopulla Tokugawa-shogunaatti rahoitti mittavia kunnostustöitä.

Temppelialueelle saavutaan eteläportista, jonka ulkopuolella on hieno japanilainen puutarha. Portin pielissä seisovat kahdeksanmetriset puiset vartijapatsaat 1200-luvulta. Tōdai-jin keskushallia sanotaan maailman suurimmaksi puurakennukseksi. Sen sisällä on suuri Buddhan patsas, *Daibutsu*. Patsaan tilasi keisari Shōmu 700-luvulla. Patsas on melkein viisitoista metriä korkea ja painaa 500 tonnia. Sen silmät ovat metrin levyiset. Temppelin eräässä pylväässä on kolo, jonka sanotaan olevan samankokoinen kuin patsaan sierainten. Kolon läpi ryömimisen (mikä onnistuu lapsilta helposti, mutta saattaa tuottaa tuskaa länsimaiselle aikuiselle) sanotaan tuottavan onnea.  

Temppelialueen puistossa vaeltaa yli tuhat kesyä peuraa. Vaikka temppelit ovat buddhalaisia, peura on šintolaisessa kulttuurissa jumalten sanansaattajan kuva, ja peurojen oleskelu puistossa kuvastaa myös japanilaisten uskonnollista suvaitsevaisuutta. 


Kuva:TodaijiDaibutsu0224.jpg|Buddhan patsas. Ihmiset kuvan oikeassa alareunassa osoittavat patsaan monumentaalista kokoa.
Kuva:Todaiji16st3200.jpg|
NaraTodaijiAzekura0246.jpg|
NaraTodaiji0289.jpg|
Todaiji13s4592.jpg|Bishamonten
Tōdai-ji left statue.jpg|Komokuten
Nara, todai-ji 05.JPG|Kokūzō Bosatsu
Nyoirin-kannon (11140621175).jpg|Nyoirin-kannon
Todaiji04s3200.jpg|
Onigawara 1 kaidan-in JPN.jpg|
Todaiji-shunie-20060307a.jpg|
Toudai-ji bonsyou.jpg|


## Lähteet

## Aiheesta muualla
Juha Raivio

**Juha Raivio** (s. 1972) on suomalainen muusikko, joka perusti vuonna 2000 myynti- ja arvostelumenestystä saaneen melodisen doom- ja death metal -yhtyeen Swallow the Sunin. Hän soittaa yhtyeessä kitaraa. Raivio on säveltänyt ja sanoittanut pääosan Swallow the Sunin kappaleista.

Swallow the Sunin alkuaikoina Ravio oli mukana myös Plutonium Orange -yhtyeessä, joka toimi varsinaisesti vuosina 2000–2004. Yhtye esiintyi muutaman kerran vielä 2007 ja julkaisi esikoisalbuminsa vuonna 2009.

Raivion puoliso oli eteläafrikkalaissyntyinen Aleah Stanbridge (1976–2016), johon hän tutustui vuonna 2008 etsiessään naislaulajaa Swallow the Sunin *[[New Moon (Swallow the Sunin albumi)|New Moon]]* -albumille. Ruotsissa asuneella parilla oli yhteinen yhtye Trees of Eternity, jonka ensimmäinen demo julkaistiin vuonna 2013 ja esikoisalbumi noin puoli vuotta Stanbridgen kuoleman jälkeen marraskuussa 2016. Stanbridgen kirjoituksista ja poismenosta inspiraationsa sai Raivion uusin yhtye Hallatar, jonka esikoisalbumi ilmestyi lokakuussa 2017.

## Lähteet

## Aiheesta muualla
*
Limingan musiikkiviikot

**Limingan musiikkiviikot** oli Limingassa vuonna 1966 aloittanut vuonna 1965 perustetun Limingan musiikkiyhdistys ry:n koordinoima kulttuurimusiikkitapahtuma. Tapahtua toteutettiin pääosin kesä-heinäkuun vaihteessa, ja se koostui orkesterileiristä ja sen yhteydessä järjestettävistä musiikkileirin opettajien ja oppilaiden soittamista konserteista.

Limingan musiikkileiri järjestettiin ensimmäisen kerran vuonna 1967 musiikinopettaja Heikki Sarvelan ja Pentti Sistosen yhteistyönä. Johtajana toimi vuosina 1980–2003 Seppo Härkönen. Vuonna 2005 Musiikkileiri sulautui osaksi Limingan musiikkiviikot -kulttuuritapahtumasarjaa. Musiikkileiri on uskonnollisesti sekä poliittisesti sitoutumaton tapahtuma. Leiri järjestetään pääosin Limingan kunnan koulujen tiloissa, mutta konsertteja järjestetään mm. Lumijoella, Tyrnävällä ja Oulussa. Musiikkileiri on toimijana ollut Suomen suurin sinfoniaorkesterileiri, joka on toiminut yhtenäisesti 50 vuotta. Juhlakesänä 2016 suojelijana toimi Tasavallan presidentti Sauli Niinistö. 

Kansainvälisen Limingan musiikkileirin johtajana toimi vuodesta 2004 alkaen Heidi Mantere. Hän on toiminut Limingan musiikkiviikot kulttuuritapahtuman toiminnanjohtajana 2005–2016. Suurimmillaan leiriläisiä oli 250 perheineen ja opettajakuntaa 52 perheineen. 

Limingan musiikkiyhdistys ry:n toiminta jouduttiin ajamaan alas juhlakesän 2016 jälkeen, sillä se ei ole enää elinkelpoinen Limingan kunnan tarjoamissa, kalliissa puitteissa.

## Lähteet

## Aiheesta muualla
* http://www.liminganmusiikkiviikot.fi/
Stuck on You

**Stuck on You** on vuonna 2003 ensi-iltansa saanut Farrellyn veljesten ohjaama yhdysvaltalainen komediaelokuva. Elokuvan pääosissa esiintyvät Matt Damon ja Greg Kinnear. *Stuck on You* kertoo siamilaisista kaksosista, joita yhdistää vain maksa. 

Cher on laulanut elokuvan ääniraidalla olevan kappaleen ”Human”.

## Rooleissa

## Arvioita
*[[Turun Sanomat|Turun Sanomien]]* Päivi Valotie kirjoitti Farrellyn veljesten palanneen hyvän maun rajoilta valtavirtaan tällä pliisulla komedialla, josta puuttuvat sekä ronskit otteet että vähäinenkin anarkistisuus.

## Lähteet

## Aiheesta muualla
*
The Power of Sex

**The Power of Sex** on saksalaisen elektronista musiikkia esittävän E-Rotic-yhtyeen vuonna 1996 julkaistu toinen studioalbumi. Albumin kappale "*Willy Use A Billy...Boy*" julkaistiin singlenä vuoden 1995 lopussa. Albumin kappaleet "*Fritz Love My Tits*" ja "*Gimme Good Sex*" julkaistiin myös singlenä.

Suomessa albumi pysyi Suomen virallisella listalla 14 viikon ajan, parhaat sijoitukset viikoilla 25–27/1996, 2. sija.

Albumista julkaistiin erikoispainos, joka sisälsi alkuperäiseen albumiin nähden kolme lisäkappaletta. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

Erikoispainoksen lisäkappaleet:
* E-Rotic Megamix
* Willy Use a Billy... Boy (Without Sexy Heavy Breathing Voices)
* Help Me Dr. Dick (Dr's Hospital Remix)

## Lähteet
Toni Häppölä

**Toni Petteri Häppölä** (s. 9. huhtikuuta 1981 Helsinki) on suomalainen entinen jääkiekkoilija.

## Ura
Häppölä aloitti jääkiekon pelaamisen Calle Branderin kiekkokoulussa ja pelasi HIFK:n junioreissa koko juniori-ikänsä Juho Kolehmaisen rinnalla. Häppölä pelasi ensimmäiset liigaottelunsa keväällä 2001 HIFK:n paidassa. Tulokaskaudellaan 2001–2002 Häppölä teki HIFK:ssa 12 maalia, ja oli ehdokkaana SM-liigan vuoden tulokas -palkinnon saajaksi. Kausi 2004–2005 meni hänen osaltaan huonosti loukkaantumisen takia. Kolehmainen kuitenkin jatkoi pisteiden tehtailua.

Häppölä siirtyi kesällä 2006 ykköskentän keskushyökkääjäksi Porin Ässiin  ja pelasikin koko kauden muutamaa ottelua lukuun ottamatta. Häppölä pelasi Ässissä lähes kaksi kautta. Kauden 2007–2008 loppupuolella hän kuitenkin siirtyi loppukaudeksi Sveitsin liigan HC Luganoon.

Kovasti kauteen 2008–2009 panostanut KalPa hankki Häppölän kahden vuoden sopimuksella kesällä 2008. Häppölä ei kuitenkaan onnistunut KalPassa ja hän siirtyi kesken kauden Bluesiin. Kauden jälkeen hän teki Bluesin kanssa sopimuksen, joka ulottui kauden 2009–2010 loppuun. Vähäisen peliajan takia Häppölä siirtyi kuitenkin kesken kauden Hämeenlinnaan ja HPK:n paitaan. Kauden päätteeksi joukkue voitti hopeaa. Kaudella 2010–2011 Häppölä pelasi vain yhden ottelun loukkaantumisen vuoksi ja keväällä 2011 hän ilmoitti lopettavansa pelaajauransa.

Häppölä kuitenkin päätti jatkaa jääkiekkoilua vielä II-divisioonassa Bewe Sportin riveissä kaudella 2011–2012. Kaudella 2012–2013 Häppölä pelasi vielä kuusi ottelua Viikingeissä II-divisioonassa.

### Maajoukkue
Häppölä on pelannut myös maajoukkueessa neljä ottelua, joissa hän on tehnyt tehopisteet 2+2 ja ottanut 2 rangaistusminuuttia.

## Muuta
Häppölä on kaukalopalloilija Sami Häppölän pikkuveli. Häppölän lempinimi "Luigi" perustuu hänen Luigi-pelihahmoa muistuttavaan ulkonäköönsä. Nimen antoi Helsingin jäähallin kuuluttaja Häppölän pelatessa HIFK:ssa vuosina 2000–2006 koska kuuluttajan mukaan Häppölä näyttää italialaiselta. Kuuluttaja kuulutti HIFK:n kotipelissä 2003–2004 kun Häppölä teki maalin seuraavasti: Maalintekijä "italian ori" Toni Luigi Häppölä. Ja näin lempinimi Luigi sai alkunsa.

Häppölä osallistui vuoden 2011 Talent Suomi -kilpailuun ja ''The Voice of Finland'' -laulukilpailuun helmikuussa 2013, muttei päässyt karsintoja pidemmälle. Hän oli myös oli mukana *[[Splash!]]*-viihdeohjelmassa keväällä 2013. Häppölä on tehnyt UrhoTV:n toimittajan Iiro Harjulan kanssa UrhoTV:lle minisarjan nimeltä *Hokihemmot – Itä-rannikolla sekä Hokihemmot Venäjällä.*

Pelaajauransa jälkeen Häppölä on työskennellyt Alexandria Pankkiiriliikkeessä sijoitusneuvojana. Hän toimii myös Vuosaaren Viikinkien päävalmentajana. Lisäksi hän on toiminut ''Ilta-Sanomissa'' jääkiekkoanalyytikkona. Aikaisemmin hän toimi myös kiinteistönvälittäjänä sekä urheiluselostajana ja -kommentaattorina. Häppölän haaveena on tehdä oma levy.

Häppölä oli naimisissa Saara Maria Häppölän kanssa vuosina 2015–2020. 

## Tilastot

## Lähteet

## Aiheesta muualla
* 
*
Lambeosaurus

**Lambeosaurus** (nimen merkitys: ”Lamben lisko”) on sukupuuttoon kuollut hadrosaureihin kuuluva dinosaurussuku, joka eli myöhäisliitukauden Campania-vaiheella. Kaikki *Lambeosaurus*-fossiilit on löydetty Dinosaur Parkin muodostumasta, Kanadan Albertasta. Suvun nimesi kanadalaisiin dinosauruksiin erikoistunut William Parks vuonna 1923 paleontologi Lawrence Lamben mukaan, joka löysi ensimmäiset *Lambeosauruksen* jäännökset vuonna 1902. *Lambeosaurus*-lajeja tunnetaan kolme, ja ne eroavat toisistaan pääasiassa heltan muodon perusteella.

## Ulkonäkö ja koko

Arviot *Lambeosauruksen* pituudesta vaihtelevat lajista riippuen 7–7,7 metrin välillä ja painoarviot 1–3,3 tonnin välillä. *Lambeosaurus* luultavasti käveli ja juoksi suhteellisen vahvoilla takajaloillaan. Lyhyempiä etujalkoja se käytti tukena, kun se söi kasveja maasta.

### Heltta
Kaikilla *Lambeosaurus*-lajeilla oli päänsä päällä suuri ontto luuheltta. *L. lambeilla* heltta oli kirveenmuotoinen, ja sen takana oli pienempi kiinteä uloke. Koiraiden heltta oli suurempi kuin naaraiden. Myös *L. clavinitialiksella* oli kirveenmuotoinen heltta, mutta se oli matalampi ja sen uloke oli vielä kehittymätön. *Lambeosaurus clavinitialista* pidettiin pitkään naaraspuolisena *L. lambeina*, mutta nykyään sen uskotaan olevan joko erillinen laji tai fyleettinen kronolaji, josta *L. lambei* on kehittynyt. Lajeista suurin heltta oli *L. magnicristatuksella*. Sen heltta oli soikea, eikä sen takana ollut uloketta. Nenäonteloon yhteydessä ollut sisäontelo todennäköisesti vahvisti *Lambeosauruksen* huutoja, joita se käytti kommunikointiin. Lisäksi helttojen kuviointi ja muoto mahdollisesti auttoivat yksilöitä tunnistamaan toisensa laumassa.

## Elintavat
Samoista kerrostumista kuin *Lambeosaurus* on löydetty myös *[[Corythosaurus|Corythosauruksen]]*, *[[Gryposaurus|Gryposauruksen]]*, *[[Parasaurolophus|Parasaurolophuksen]]* ja *[[Prosaurolophus|Prosaurolophuksen]]* fossiileja, mikä viittaa siihen, että suvut saattoivat elää sekalaumoissa.

Aiemmin uskottiin, että monet kasvinsyöjädinosaurukset elivät vedessä, sillä ne olisivat maalla romahtaneet oman painonsa takia. Kun *Lambeosaurus* ensimmäisen kerran kuvattiin, sitä pidettiin todisteena hadrosaurien vesielämästä, koska sen sormien välissä oli räpylämäinen ihovaippa. Todellisuudessa ”räpylä” kuitenkin peitti eläimen polkanturaa.

*Lambeosaurus* oli kasvinsyöjä. Kallon perusteella on päätelty, että se söi kukkivien puiden lehtiä, varpuja ja havunneulasia, jotka se jauhoi samalla tavalla kuin nykyajan nisäkkäät.

## Fylogenia
Kobayashi et al (2019):

## Lähteet
Alter ego

**Alter ego** () on teoksen henkilönä esiintyvän kirjailijan oma hahmo, kirjoittajan salanimi, sijainen tai kaksoisolento, toinen minä. Käsite pohjautuu kreikan kielen ilmaisuun *allon heauton*, jota kuuluisa filosofi ja matemaatikko Pythagoras käytti läheisestä ystävästä.

Kirjailija voi luoda jostain kirjansa hahmosta *alter egonsa*, ja tällöin termillä tarkoitetaan sitä, että kirjailija samaistaa itsensä tuohon hahmoon. Termiä käytetään usein viihteessäkin, kuten sarjakuvissa (esimerkiksi Karvinen/Liehuviittainen kostaja) sankarin tai vihollisen salaiselle identiteetille (esimerkiksi Clark Kent/Teräsmies). Myös roolipeleissä saatetaan käyttää alter ego -hahmoa. Samantyylisiä käsitteitä ovat muun muassa avatar, kaksoisolento tai jakautunut persoonallisuus.

Kuuluisia alter egoja ovat muun muassa Ziggy Stardust (David Bowie), Borat Sagdiyev (Sacha Baron Cohen), Dame Edna Everage (Barry Humphries), Pee-wee Herman (Paul Reubens) ja Nicki Minaj sekä kirjallisuudessa Henry Chinaski (Charles Bukowski). Myös pianisti-laulaja-säveltäjä Tori Amos on käyttänyt alter egoja. Hänen 2007 ilmestyneellä *American Doll Posse* -albumilla ja ADP-kiertueella esiintyvät hänen alter egonsa Pip, Isabel, Santa ja Clyde.

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
*Hosiaisluoma, Yrjö: Kirjallisuuden sanakirja. WSOY. Helsinki 2003. .
### Viitteet
Etelä-Afrikan konservatiivinen puolue

**Etelä-Afrikan konservatiivinen puolue** (, ) oli eteläafrikkalainen puolue, joka perustettiin vuonna 1982. Puolueen perusti joukko Kansallispuolueen poliitikkoja, mukaan lukien 17 kansanedustajaa, jotka erosivat Kansallispuolueesta protestina P.W. Bothan luomalle uudelle perustuslaille. Puolueen johtoon nousi transvaalilainen kansanedustaja Andries Treurnicht. Puolueen keskeinen tavoite oli vallanjaon estäminen maan etnisten ryhmien kesken. Konservatiivinen puolue sai vaalivoiton sekä vuoden 1987 vaaleissa saaden 23 kansanedustajaa, että vuoden 1989 vaaleissa paikkaluvun noustessa 39 ja siitä muodostui Kansallispuolueen muodostaman hallituksen pääoppositiopuolue.

Neuvotteluissa, jossa pyrittiin luomaan maalle uusi perustuslaki ja lakkauttamaan apartheid-järjestelmä, Konservatiivipuolue liittoutui Inkatha-vapauspuolueen, ja kahden nimellisesti itsenäisen bantustanin: Ciskein ja Bophuthatswanan kanssa. Ryhmittymä nimitti itseään ”Huolestuneiden eteläafrikkalaisten ryhmäksi”. Kun ryhmän vaatimuksiin ei kuitenkaan suostuttu, se ajoi maahan voimakkaasti liittovaltiomallia. 

Pääsiäissunnuntaina 10. huhtikuuta äärioikeistoon kuulunut puolalaissyntyinen Janusz Waluz ampui kommunistisen puolueen pääsihteerin ja *Umkhonto we Sizwen* johtajan Chris Hanin tämän kotitalon portaille. Murhaan liittyen pidätettiin konservatiivipuolueen johtaviin jäseniin kuulunut Clive Derby-Lewis ja hänen vaimonsa Gaye. Lokakuussa Waluz ja Clive Derby-Lewis tuomittiin kuolemaan Hanin murhasta. Gaye Derby-Lewis vapautettiin, koska hänen osallisuudestaan salaliittoon ei ollut tarpeeksi näyttöä. Vuonna 1997 puolueen johtaja Ferdi Hartzenberg kertoi Totuuskomissiolle Waluzin ja Derby-Lewisin armahdusvetoomuksen yhteydessä, että murha toteutettiin puolueen johdon käskystä. Hartzenbergia kuullut Totuuskomissio tuli kuitenkin siihen tulokseen, ettei puolue ollut murhan takana ja että puolueen linjana oli väkivallattomuus.

Vuonna 2003 puolue sulautettiin afrikaanerinationalistiseen Vapausrintama-puolueeseen, joista muodostui uusi Vapausrintama plus -puolue. 

## Lähteet
Salamanteripleko

**Salamanteripleko** (*Peckoltia compta*, L134) on pieni imumonneihin kuuluva kasvinsyöjäpleko. 

## Koko ja ulkonäkö
Salamanteriplekon pohjaväri on vaalea ja siinä on tummia raitoja tai läikkiä. Salamanteripleko kasvaa noin 10&nbsp;cm kokoiseksi.

## Alkuperä
Salamanteripleko on kotoisin Rio Tapajosilta.

## Käyttäytyminen
Salamanteripleko viihtyy niin yksinään kuin pienessä parvessakin, eikä se hätyyttele muita kaloja.

## Vesiolot ja ravinto
Veden akvaariossa tulee olla jokiveden kaltaista: lämpötilaltaan 27-30 °C, hyvin pehmeää ja hapanta. Yhdelle kalalle riittää akvaarion kooksi ~150 litraa, useammalle tilaa tulee olla enemmän.

Salamanteripleko on kasvinsyöjä.

## Katso myös
* Luettelo plekoista
* L-numero

## Lähteet

## Aiheesta muualla
*Harrastajan sivu
Encore (Eminemin albumi)

**Encore** on Eminemin viides albumi, joka julkaistiin 16. marraskuuta 2004. Albumia myytiin ensimmäisen kolmen päivän aikana 711 000 kappaletta ja saavutti kokonaismyynnissä nelinkertaista platinaa ollen lähellä viiden miljoonan myydyn albumin rajaa. Maailmanlaajuisesti albumia on myyty yli 10 miljoonaa kappaletta.

## Kappaleluettelo

## Singlet

Shady Collectors Edition-version bonuskappaleina
Love You More ,
Ricky Ticky Toc ja
We As Americans

## Lähteet
Anne Rikala

**Anne Maria Kristiina Rikala** (s. 20. helmikuuta 1977 Kangasala) on suomalainen aktiiviuransa lopettanut ratameloja ja moninkertainen arvokisamitalisti.

Yleisurheilua ja maastohiihtoa nuorempana harrastanut Rikala innostui melonnasta Kangasalla järjestetyllä melontakurssilla vuonna 1988. Hän valitsi melonnan päälajikseen 15-vuotiaana. Jorma Lehtosalon valmentama Rikala edusti Kangasalan Melojia.

Vuonna 2006 Rikala meloi Jenni Honkasen parina sekä EM- että MM-pronssia kajakkikaksikoiden 200 metrin matkalla. Vuoden 2007 MM-kisoissa Rikala meloi hopealle kajakkiyksiköiden 200 ja 500 metrillä. Saman vuoden EM-kisoissa hän sai kajakkiyksikössä hopeaa 200 ja pronssia 500 metrillä. Seuraavana vuonna Rikala saavutti Jenni Mikkosen (ent. Honkanen) kanssa EM-hopeaa 500 metrillä. Vuonna 2010 Rikala sai MM-pronssia 5&nbsp;000 metrillä. Hän kuului valtion urheilija-apurahaa ansaitseviin huippu-urheilijoihin.

Lontoon kesäolympialaisten 2012 jälkeen Rikala oli lopettamassa uraansa, mutta päätti jatkaa sitä jonkin aikaa puolipäiväisen siviilityön ohessa. Myöhemmin Rikala ilmoitti lopettavansa kilpauransa vuoden 2013 MM-kilpailujen jälkeen. Kyseisissä MM-kilpailuissa hän sijoittui 1&nbsp;000 metrillä neljänneksi jääden pronssista 1,5 sekuntia. Uransa päätösmatkalla, 5&nbsp;000 metrillä, hän meloi vielä yhden arvokisamitalin saavuttaessaan pronssia.

## Saavutuksia

### Olympialaiset
*K-1 / 500 m:
**2008: välierissä
**2012: 8. sija
*K-2 / 500 m:
**2008: 7. sija (parina Jenni Mikkonen)

### MM-kilpailut
*K-1 / 200 m:
**1997: 6. sija
**2002: 7. sija
**2003: 6. sija
**2005: 8. sija
**2007: hopeaa
*K-1 / 500 m:
**2005: 5. sija
**2007: hopeaa
*K-1 / 1 000 m:
**2010: 6. sija
**2013: 4. sija
*K-1 / 5 000 m:
**2010: pronssia
**2013: pronssia
*K-2 / 200 m:
**2006: pronssia (pari Jenni Honkanen)
*K-2 / 500 m:
**2006: 8. sija (pari Jenni Honkanen)

### EM-kilpailut
*K-1 / 200 m:
**2007: hopeaa
*K-1 / 500 m:
**1997: 8. sija
**2004: 5. sija
**2005: 4. sija
**2006: 5. sija
**2007: pronssia 
*K-1 / 1000 m:
**2007: 4. sija
*K-2 / 200 m: 
**2006: pronssia (pari Jenni Honkanen)
*K-2 / 500 m:
**2008: hopeaa (pari Jenni Mikkonen)

### Maailmancup
*K-1: 
**2005: Kokonaiskilpailun 6. sija
**2006: Kokonaiskilpailun 6. sija
*K-2 / 200 m:
**2006: 1. sija (pari Jenni Honkanen)

## Lähteet

## Aiheesta muualla
* Ylen Elävä arkisto: Kajakkiduo Rikala & Mikkonen
Tukholman kansainvälinen rauhantutkimusinstituutti

**Tukholman kansainvälinen rauhantutkimusinstituutti** (engl. *Stockholm International Peace Research Institute*, yleisemmin **Sipri**) on Tukholmassa toimiva vuonna 1966 perustettu rauhantutkimuslaitos. Siprin tutkimus keskittyy kolmen teeman ympärille, jotka ovat aseistus ja aseidenriisunta, konfliktit ja rauha sekä rauha ja kehitys. 

Sipri kertoo tavoitteekseen tarjota avoimiin lähteisiin perustuen dataa, analyysejä ja suosituksia politiikassa työskenteleville, tutkijoille, tiedotusvälineille ja kinnostuneille yleisölle. Siprissä työskentelee noin 50–60 ihmistä. Rahoituksesta merkittävä osa tulee Ruotsin valtiolta. Sipri ylläpitää useita tietokantoja, mukaan lukien maailman kattavinta avoimesti saatavilla olevaa tietokantaa kansainvälisistä asesiirroista. Suomalaisissakin tiedotusvälineissä viitataan usein Siprin tietoihin erityisesti kansainvälistä asekauppaa käsiteltäessä. Pennsylvanian yliopiston Lauder Instituten *Global Go To Think Tank Report* sijoitti Siprin vuonna 2016 maailman merkittävimpien ajatushautomoiden listalla sijalle 28. Hallituksen puheenjohtajana on vuodesta 2022 toiminut Stefan Löfven.

## Lähteet

## Aiheesta muualla
*SIPRIn sivusto
Mylläri

**Mylläri** on ammattinimi myllyssä työskentelevälle työntekijälle, jonka tehtävä on jauhaa viljanjyvät jauhoksi. Myllärit hienonsivat myös muita materiaaleja, joista oli tarpeen tehdä hienoa, jauhomaista ainetta, esimerkiksi värijauhetta.

Myllärin ammatti on yksi ihmiskunnan vanhimmista ja se on esiintynyt joka puolella maapalloa. Mylläreillä oli tärkeä osuus maanviljelyn kehittymisessä. Jyvien jauhaminen on tarpeellista ruoanlaiton helpottamiseksi ja jauhetun viljan ravintoaineet imeytyvät paremmin. Myllärin ammatti oli keskiajan Keski-Euroopan talonpoikien keskuudessa yksi arvostetuimmista.

Ennen vesi- ja tuulimyllyjä vilja jauhettiin joko survimella tai pyörittämällä leveää, tasapintaista, pyöreää ja litteää jauhinkiveä aluskiveä vasten, jolloin materiaali hienontui liikkuvien kivien välissä. Tämä on monissa kulttuureissa ollut naisille kuuluva työ.

## Lähteet
Keloidi

**Keloidi** on arpi, joka on kasvanut ympäristöönsä nähden suhteettomasti. Taipumus keloideihin on perinnöllistä, ja sitä ilmenee noin 5 %:lla valkoihoisista ja 15 %:lla tummaihoisista. "Arpikasvugeenejä" tunnetaan nykyään kuusi . Keloidi voi syntyä minkälaiseen arpeen tahansa, mutta tyyppipaikkoja ovat korvalehdet (korvalehden iholävistykset), pää ja ylävartalo.  Lävistyksistä voi tulla keloidi, mutta se ei ole iso.
Keloidia ei pidä sekoittaa hypertrofiseen arpeen, joka on tavallisesti pienempi ja joka pienenee entisestään ajan kuluessa

## Oireet
Muutaman viikon kuluttua arven syntymisestä arpea alkaa kihelmöidä tai kutista ja se alkaa hiljalleen kasvaa. Kasvu jatkuu keloidissa jopa vuosia. Kasvain on usein muhkurainen. Keloidi on myös arka.

## Hoito ja ehkäisy
Ongelmallisia keloidit ovat erityisesti kosmeettisista syistä. Jos keloidi poistetaan leikkaamalla, saattaa leikkausarpeen kasvaa uusi, mahdollisesti entistä suurempi keloidi. Tästä syystä keloideja hoidetaan muun muassa laserilla ja nestetyppikylmähoidolla (kryohoito).  Muita hoitokeinoja ovat mm kortisoni-injektiot arpeen, voimakkaat kortisonivoiteet, laser ja röntgensäteet. Laajoissa ylävartalon arvissa käytetään myös painehoitoa joko raskailla silikonilevyillä tai painesiteillä. Erikoislääkäreillä on käytössään joukko muitakin hoitokeinoja, mutta tiedot hoitojen tuloksellisuudesta perustuvat yksittäisiin tapauksiin tai pieniin aineistoihin. Harvoin keloidi häviää kokonaan millään mainituista hoidoista tai niiden yhdistelmistä.

Koska taipumus keloideihin on perinnöllinen, niiden syntyä ei voi kokonaan ehkäistä. Jos taipumus niihin on leikkaushetkellä tiedossa, varhainen hoito edellisessä kappaleessa mainituilla keinoilla voi estää arpien kasvamisen lähes kokonaan. 

## Lähteet

## Aiheesta muualla

* Keloid and hypertrophic scar Berman B, Amini S, Viera MH; date May 14, 2010; viitattu 8.7.2010 
* Hypertrofinen arpi ja keloidi Lääketieteellinen aikakauskirja Duodecim, 1995
Fritz Perls

**Friedrich Salomon Perls**, myös *Frederick S. Perls* (8. heinäkuuta 1893 Berliini, Saksa – 14. maaliskuuta 1970 Chicago, Yhdysvallat), joka tunnetaan paremmin **Fritz Perlsinä**, oli alkujaan saksalainen, myöhemmin yhdysvaltalainen psykiatri ja psykoterapeutti. Perls loi pohjan hahmoterapialle eli Gestalt-terapialle yhdessä Laura-vaimonsa ja Paul Goodmanin kanssa.

Perls opiskeli lääkäriksi Berliinissä ensimmäisen maailmansodan aikana, ja osallistui jonkin aikaa myös sotapalvelukseen. Sodan jälkeen hän opiskeli psykiatriaa psykoanalyyttisen viitekehyksen mukaan. Hänen opetusanalyytikkonaan oli Wilhelm Reich.

Vuonna 1930 hän avioitui, ja 1933 juutalaistaustainen perhe muutti Hollantiin ja vuotta myöhemmin edelleen Etelä-Afrikkaan. Etelä-Afrikassa Perls palveli armeijan psykiatrina toisessa maailmansodassa, yleten kapteeniksi.

Vuonna 1946 perhe muutti Kanadan kautta Yhdysvaltoihin, missä Perls työskenteli Wilhelm Reichin kanssa. Vuonna 1960 Perls muutti Kaliforniaan, ja toimi Los Angelesin lähiseudulla terapeuttina. Vuonna 1969 hän muutti Kanadan Vancouver Islandille. Hän kuoli vuotta myöhemmin chicagolaisessa sairaalassa leikkauksen jälkeiseen sydänpysähdykseen.

## Kirjoja
**Ego, Hunger and Aggression* (1942) 
**Gestalt Therapy: Excitement and Growth in the Human Personality* (1951/1977) 
**Gestalt Therapy Verbatim* (1968) 
**The Gestalt Approach and Eye Witness to Therapy* (1973) 
**In and Out the Garbage Pail* (1981) 
*Petruska Clarkson, Jennifer Mackewn: "Fritz Perls", 1993, SAGE Publications.
## Lähteet

## Aiheesta muualla
*A Life Chronology of Frederick Perls. Gestalt.org.
*Frederick Perls: A Son's Reflections, by Stephen Perls. Gestalt.org.
*Growing Up Rugged: Fritz Perls and Gestalt Therapy by National Book Award winner Ernest Becker. Delivered as a talk shortly after Perls's death in 1970. Gestalt.org.
*Psychiatry in a New Key from the Unpublished Manuscripts of Fritz Perls. Gestalt.org.
*Finding Self Through Gestalt Therapy, a transcript of a talk given at the Cooper Union by Frederick Perls in 1957. Gestalt.org.
*Planned Psychotherapy by Frederick Perls. Gestalt.org.
*Three approaches to psychotherapy: Gloria (1965, 46:25 - Frederick Perls esittelee hahmoterapeuttisen lähestymisensä, 50:27- Case Gloria ja 1:13:03-1:15:53 istunnon lyhyt yhteenveto)  (youtube.com)
Eskaaderi

**Eskaaderi** on matkapurjehdustapahtuma, jossa joukko purjeveneitä kulkee yhdessä satamasta toiseen. Tarkoituksena ei ole kilpailu vaan reitteihin ja satamapaikkoihin tutustuminen. Eskaadereilla voi olla myös koulutuksellisia tavoitteita, mutta pääosassa on viihtyminen ja yhdessäolo.

Purjelaivojen aikakaudella eskaaderi on ollut myös merivoimien yksikkö. Esimerkiksi Suomessa Merisotakoulu laskee Saaristolaivaston perustamispäiväksi Viaporin eskaaderin perustamisen vuonna 1756.

## Lähteet
Adele Casagrande

**Adele Casagrande** (oik. *Adele Fendi*; 1897–1978) oli italialainen muotisuunnittelija, joka perusti nahka- ja turkiskauppa Fendin vuonna 1918 Roomaan. Sen suunnittelijana on ollut muun muassa Karl Lagerfeld. Yrityksen nimi on Casagranden miehen Edoardo Fendin, jonka kanssa hän meni naimisiin 1925. Pariskunnan viisi tytärtä jatkoivat yritystä, jonka omistaa luksustuotekonserni LVMH.

## Lähteet
*Muotimogulit City-lehti

## Aiheesta muualla
*Fendi
PepsiCo

**PepsiCo, Inc.** on yhdysvaltalainen elintarvikealan suuryritys, joka valmistaa hiilihapollisia ja hiilihapottomia virvoitusjuomia, pikkupurtavaa ja muita elintarvikkeita. PepsiCo-konsernin toiminta on maailmanlaajuista, ja konserni on The Coca-Cola Companyn merkittävin kilpailija. Yritys tunnetaan kenties parhaiten hiilihapollisesta Pepsi-Cola -juomastaan. Sen valmistus alkoi vuonna 1898.

PepsiCo on maailman kolmanneksi suurin elintarvikealan yritys.

## Historia
Vuonna 1898 yhdysvaltalainen apteekkari Caleb Bradham kehitti Pepsi-Colan. Vuonna 1903 hän haki patentin reseptille ja siitä tuli rekisteröity tavaramerkki.

Vuonna 1965 Pepsi-Cola Company sulautui Frito-Layn kanssa, jolloin siitä tuli PepsiCo, Inc. PepsiCo perustettiin Manhattaniin, mutta vuonna 1970 yhtiön pääkonttori muutettiin nykyiseen sijaintiin, Purchaseen. 

Joulukuussa 2017 PepsiCo siirsi osakkeensa New Yorkin pörssistä Nasdaqiin. Toukokuussa 2018 PepsiCo ilmoitti ostavansa välipalavalmistajan Bare Foodsin. Saman vuoden elokuussa PepsiCo ilmoitti ostavansa SodaStreamin 3,2 miljardilla dollarilla.

PepsiCo ilmoitti 3. lokakuuta 2019 poistuvansa Indonesiasta lopettaessaan kumppanuutensa paikallisen jakelijan AIBM:n kanssa. Tämän seurauksena ainakin Pizza Hut- ja KFC -ketjut Indonesiassa siirtyivät käyttämään Coca-Cola-tuotteita. Saman vuoden joulukuussa PepsiCo ilmoitti ostaneensa PopCorners-välipaloja valmistavan BFY Brandsin.

Maaliskuussa 2020 PepsiCo ilmoitti tehneensä sopimuksen Rockstar Energyn ostamisesta 3,85 miljardilla dollarilla.

## Tuotteet ja tuotemerkit
Yhtiöllä on useita maailmanlaajuisesti tunnettuja ruoka- ja juomabrändejä, kuten Pepsi, Quaker Oats Company, Cheetos, Tropicana, Gatorade, Mountain Dew, Lay's, Doritos ja 7 Up.

## Lähteet

## Aiheesta muualla

*PepsiCo virallinen verkkosivu 
*Pepsin suomenkieliset verkkosivut
Vapausrintama plus

**Vapausrintama plus** (, ), aikaisemmin **Vapausrintama**, on eteläafrikkalainen afrikaanerinationalistinen puolue.

Puolueen perusti Vapausrintama-nimisenä Etelä-Afrikan puolustusvoimien entinen komentaja Constand Viljoenin maaliskuussa 1994. Vuonna 2003 Vapausrintama yhdistyi Konservatiivipuolueeseen ja uuden puolueen nimeksi tuli Vapausrintama plus.

Puolueen keskeinen tavoite on afrikaanerien oman *[[Volkstaat]]in* muodostaminen Etelä-Afrikan alueelle. Puolue katsoo, että afrikaanereilla on oikeus itsehallintoon, koska he muodostavat vähemmistöryhmän maan väestöstä. Se katsoo, että afrikaansin kieli on uhattuna kulttuurisen assimilaation seurauksena.

Puolueen kannatus tulee pääsääntöisesti Transvaalin ja Oranjen vapaavaltion alueen maanviljelijöiltä. Sen johtohahmoihin kuuluu myös lukuisia entisen Konservatiivisen puolueen kansanedustajia, armeijan korkea-arvoisia upseereita ja esimerkiksi *[[Broederbond]]in* entinen puheenjohtaja. Vuoden 1994 vaaleissa Vapausrintama sai 2,2&nbsp;% äänistä ja yhdeksän parlamenttipaikkaa. Parhaiten se menestyi Gautengin provinssissa.

## Vaalitulokset

## Lähteet
B.A.R

***B.A.R*** voi tarkoittaa seuraavia asioita:

*Browning Automatic Rifle, automaattikivääri.
*British American Racing, entinen F1-talli.
Puolan käytävä

**Puolan käytäväksi** (; , *województwo pomorskie*) kutsutaan maailmansotien välisenä aikana Puolalle kuulunutta kapeaa aluetta nykyisen Poznańin ja Länsi-Preussin välisellä alueella. Käytävä muodostettiin vuonna 1919, kun ensimmäisen maailmansodan hävinnyt Saksa joutui luovuttamaan sen Puolalle osana Versailles’n rauhansopimusta. Käytävä mahdollisti Puolan yhteyden Itämerelle, mutta samalla se erotti Saksalle kuuluneen Itä-Preussin muusta Saksasta. Puolan käytävän ja Itä-Preussin väliin jäi lisäksi Danzigin vapaakaupunki. Kapeimmillaan Puolan käytävä oli noin 30 kilometriä leveä ja leveimmillään noin 90 kilometriä. 

Versailles’n sopimus allekirjoitettiin kesällä 1919, ja se astui voimaan tammikuussa 1920. Puolan käytävästä tuli jatkuva kiistakapula Saksan ja Puolan välillä koko käytävän olemassaolon ajan eli vuoteen 1939 saakka. Ranskan marsalkka Ferdinand Foch oli jo Versailles’n rauhansopimuksen allekirjoittamisen yhteydessä osoittanut kävelykepillään suurelta Euroopan seinäkartalta Danzigia ja ennustanut, että ”uusi maailmansota alkaa täältä”. Syyskuussa 1939 Saksa hyökkäsi Puolaan ja miehitti nopeasti koko maan yhdessä Neuvostoliiton kanssa. Hyökkäys käynnisti toisen maailmansodan.

Sodan jälkeen Länsi-Preussi, Itä-Preussin eteläosa ja Danzigin vapaakaupunki liitettiin Puolaan, joka sai laajan yhteyden Itämereen. Siihen asti käytävänä ollut alue menetti käytävän luonteensa.

## Lähteet

## Aiheesta muualla

* Veikko Itkonen : Puolan käytävässä miinoja ja tankkiesteitä - odotuksen jännitystä, Helsingin Sanomat, 19.08.1939, nro 221, s. 4, Kansalliskirjaston digitaaliset aineistot
Alistair Darling

**Alistair Maclean Darling** (28. marraskuuta 1953 Hendon, Middlesex, Englanti – 30 .marraskuuta 2023 Edinburgh, Skotlanti) oli skotilantilainen Työväenpuoluetta edustanut poliitikko. Hän oli valtiovarainministeri Gordon Brownin hallituksessa vuosina 2007–2010. Hän toimi Tony Blairin hallituksen valtiovarainministerinä, liikenneministerinä, Skotlannin ministerinä ja kauppa- ja teollisuusministerinä.

Darling valittiin parlamenttiin ensimmäisen kerran vuonna 1987 Edinburghista.

Darling kävi korkeatasoista sisäoppilaitosta ja Aberdeenin yliopistoa. Hän sai lakimiehenoikeudet vuonna 1978.

## Lähteet

## Aiheesta muualla

* Alistair Darlingin verkkosivut
* Profile: Alistair Darling (BBC; 2002)
* Profile: Alistair Darling (BBC; 2006)
Imukärsä

**Imukärsä** eli **imutorvi** on joidenkin hyönteisryhmien suuosista muodostunut putkimainen rakenne, jota ne käyttävät mm. kukkien meden ja muiden nesteiden imemiseen. Tunnetuimpia imukärsällisiä hyönteisryhmiä ovat perhoset ja monet kaksisiipiset, kuten hyttyset ja kärpäset. Suuosat, joista imukärsä muodostuu ovat todellisuudessa erikoistuneita raajoja. Ne koostuvat parillisista ylä- ja alaleuoista eli *mandibeleista* ja *maxilloista*, joihin liittyvät aistimia sisältävät leukarihmat eli *palpit*. Pääosa huulirihmojen aistimista liittyy makuun. 

## Perhoset
Erityisesti perhosten imukärsä soveltuu erinomaisesti nestemäisen ravinnon käyttöön. Niillä yläleuat ovat täysin surkastuneet ja alaleuat muodostavat varsinaisen imukärsän, joka lepoasennossa kiertyy rullalle. Torvimaiset ja pitkät alaleuat ovat sivuiltaan uurteiset, jotka yhteen painuessaan muodostavat putken. Tätä putkea pitkin neste imetään. Pisimmillään imukärsä voi olla jopa 15–30&nbsp;cm:n pituinen. Pääasiassa perhoset käyttävät imukärsäänsä kukkien meden imemiseen. Jotkin lajit, kuten Suomessakin esiintyvä kyynelyökkönen ja muut, pääasiassa trooppiset *[[Calyptra]]*-suvun yökköset imevät kuitenkin myös verta. Kaikilla perhoslajeilla imukärsää ei ole, eivätkä näiden lajien aikuiset yksilöt siten syö mitään.

## Kärpäset
Toisin kuin perhosilla, kärpästen imukärsä on lyhyt ja paksu ja sen päässä on kaksi vierekkäin olevaa sienimäistä liuskaa, joiden väliin imukanava päättyy. Tämäntyyppinen kärsä soveltuu hyvin nesteiden imemiseen mitä erilaisimmilta pinnoilta ja jopa hyvin ohuista nestekalvoista.

## Lähteet
Rodrigo Rato

**Rodrigo de Rato y Figaredo** (s. 18. maaliskuuta 1949 Madrid) on espanjalainen poliitikko, joka toimi Kansainvälisen valuuttarahaston (IMF) pääjohtajana. Hän ilmoitti 28. kesäkuuta 2007 eroavansa perhesyistä tehtävästä saman vuoden lokakuussa. Rato oli Kansanpuolueen (PP) hallituksen valtiovarainministeri, talousministeri ja varapääministeri Aznarin hallituksessa 1996–2004.

Rato oli Espanjan valtiovarainministeri ja kansanpuolueen varapuheenjohtaja vuosina 1996&ndash;2004. 
Hänet valittiin Kansainvälisen valuuttarahaston pääjohtaja Horst Köhlerin, josta tuli sittemmin Saksan liittopresidentti, seuraajaksi 4. toukokuuta 2004. Rato otti pääjohtajan tehtävän vastaan 7. kesäkuuta 2004. Pääjohtajakauden oli tarkoitus kestää viisi vuotta. Rato oli naimisissa liikenainen María Ángeles Alarco Canosan kanssa 1987–2003 ja heillä on kolme lasta.

## Lähteet

## Aiheesta muualla
Sidi Bouzid (kuvernementti)

**Sidi Bouzid** () on yksi Tunisian 24 kuvernementista. Se sijaitsee sisämaassa Keski-Tunisiassa ja sen pääkaupunki on Sidi Bouzid. Kuvernementissa on 429&nbsp;912 asukasta (vuonna 2014) ja sen pinta-ala on 6&nbsp;994 neliökilometriä.

## Lähteet

## Aiheesta muualla
Minna Nieminen

**Minna Eliisa Nieminen** (s. 31. elokuuta 1976 Lappeenranta) on suomalainen soutaja. Hän on olympiamitalisti ja  kolminkertainen MM-mitalisti.

Vuoksen Soutajia edustava Nieminen saavutti kevyen pariairokaksikon MM-pronssia parinsa Sanna Sténin kanssa Japanin Gifussa vuonna 2005. Kyseessä oli Suomen ensimmäinen soudun olympialuokkien MM-mitali vuoden 1987 jälkeen . Syyskuun alussa 2007 he saivat MM-hopeaa Münchenissä. 23. syyskuuta kaksikko yllätti voittamalla EM-hopeaa myös avoimen luokan pariairokaksikossa Puolan Poznańissa. Tavallisesti kaksikko on soutanut kevyessä luokassa.

Pekingin olympialaisissa Nieminen ja Stén saavuttivat Alankomaiden jälkeen hopeaa kevyessä pariairokaksikossa.

Nieminen on saanut MM-pronssia myös kevyessä yksikössä Espanjan Banyolesissa vuonna 2004.

Nieminen lopetti uransa elokuussa 2012.

## Parhaat saavutukset
### Olympialaiset
*2008 Peking: Kevyt pariairokaksikko: 2. sija (parina Sanna Stén)

### MM-kilpailut
*2002 Sevilla: Kevyt pariairokaksikko: 11. sija (parina Ilona Hiltunen)
*2003 Milano: Kevyt pariairokaksikko: 18. sija (parina Ilona Hiltunen)
*2004 Banyoles: Kevyt yksikkö: 3. sija
*2005 Gifu: Kevyt pariairokaksikko: 3. sija (parina Sanna Stén)
*2006 Eton: Kevyt pariairokaksikko: 6. sija (parina Sanna Stén)
*2007 München: Kevyt pariairokaksikko: 2. sija (parina Sanna Stén)
*2009 Poznań: Avoin pariairokaksikko: 9. sija (parina Sanna Stén)

### EM-kilpailut
*2007 Poznań: Avoin pariairokaksikko: 2. sija (parina Sanna Stén)

### Maailmancup
*2004 Kevyt pariairokaksikko: 7. sija kokonaispisteissä + Luzernin osakilpailun 3. sija (parina Sanna Stén)
*2005 Kevyt pariairokaksikko: 3. sija kokonaispisteissä + Münchenin osakilpailun voitto (parina Sanna Stén)
*2006 Kevyt pariairokaksikko: 2. sija kokonaispisteissä + Luzernin osakilpailun 2. sija (parina Sanna Stén)
*2008 Avoin pariairokaksikko: Poznanin osakilpailun 3. sija (parina Sanna Stén) 

## Lähteet
*Minna Niemisen profiili Finnrowing-sivustolla 
### Viitteet

## Aiheesta muualla
* YLE Elävä arkisto: Pariairokaksikko Sten - Nieminen
Kleinias

**Kleinias** (, ) voi viitata seuraaviin henkilöihin:

* Kleinias, useita henkilöitä ateenalaisessa alkmaionidien suvussa:
** Kleinias I (500-luku eaa.)
** Kleinias II (toimi 480–447 eaa.), valtiomies ja sotapäällikkö, Alkibiades III:n isä
** Kleinias III (400-luku eaa.), Aksiokhoksen poika ja Alkibiades III:n serkku, joka esiintyy Platonin dialogeissa
** Kleinias IV (400-luku eaa.), Alkibiades III:n veli
* Kleinias Knossoslainen, henkilö, joka esiintyy Platonin dialogeissa
* Kleinias Sikyonlainen (200-luku eaa.), valtiomies, Aratos Sikyonlaisen isä
* Kleinias Taraslainen (300-luku eaa.), pythagoralainen filosofi
Ernst Krogius

**Ernst Edvard Krogius** (6. kesäkuuta 1865 Helsinki – 21. syyskuuta 1955 Kööpenhamina, Tanska) oli suomalainen lakimies, laivanvarustaja, kilpapurjehtija, olympiamitalisti ja urheiluvaikuttaja.

Ernst Krogiuksen vanhemmat olivat merikapteeni, hovineuvos Lars Thiodolf Krogius ja Elisabet Amalia Qvist. Hän pääsi ylioppilaaksi Helsingin ruotsalaisesta normaalilyseosta 1884 ja suoritti Helsingin yliopistossa oikeustutkinnon 1889. Krogius tuli Viipurin hovioikeuteen auskultantiksi 1889. Vuonna 1890 Krogiuksen oli isänsä hovineuvos Lars Krogiuksen kuoleman johdosta luovuttava lakimiesuralta ja siirryttävä isänsä vuonna 1872 perustaman laivatoimiston johtoon. Hän teki opintomatkan Englantiin 1890–1891. Krogius oli Lars Krogius & Co:n toimitusjohtajana vuodesta 1893 lähtien. 

Krogius oli vuodesta 1896 alkaen Ångfartygsaktiebolaget Finska Lloyd-laivayhtiön johtajana koko sen oiemassaoloajan ja Suomen Speditööriyhdistyksen puheenjohtajana. Hän kuului Vaasan Pankin sekä henkivakuutusyhtiö Kalevan johtokuntiin ja Suomen Höyrylaiva Osakeyhtiön ja Pohjoismaiden Yhdyspankin hallintoneuvostoon. Krogius oli myös Helsingin kaupunginvaltuuston jäsenenä 1909–1917.

Krogius harrasti nuoresta saakka voimistelua ja eri urheilulajeja. Hän kuului 1880-luvulta lähtien Helsingfors Gymnastikklubb-nimiseen voimisteluseuraan ja oli Lawntennisklubin perustajia. Hän oli Uudenmaan Pursiklubin kommodorina  1901-1928 ja toimi Suomen purjehdusurheilun yhdistämiseksi Suomen Purjehtijaliiton merkeissä ja tämän yhteenliittymän aseman vakiinnuttamiseksi kansainvälisessä purjehtijain liitossa. Krogius edusti Suomea erinäisissä purjehduskongresseissa.

Krogius oli Suomen Olympiakomitean perustajajäsen ja sen puheenjohtaja vuosina 1919–1934. Hän toimi myös Suomen edustajana Kansainvälisessä olympiakomiteassa vuosina 1920–1948 ja Suomen Purjehtijaliiton puheenjohtajana vuosina 1906–1917. Ennen uraansa urheiluvaikuttajana Krogius purjehti 12mR-veneluokan pronssia Tukholman kesäolympialaisissa 1912.

Ernst Krogius oli naimisissa vuodesta 1891 Elin Korsmanin kanssa ja avioeron jälkeen vuodesta 1939 Karin Margarethe Crone-Petersénin kanssa. Krogiuksen veli oli Suomen Höyrylaiva Oy:n toimitusjohtaja, kauppaneuvos Lars Karl Krogius (1860−1935). Heidän serkkunsa oli kirurgi Frans Ali Krogius.

## Lähteet
* Ernst Krogius Biography and Olympic Results  Olympics at Sports-Reference.com 
* 

### Viitteet
Hannus

**Hannus** voi tarkoittaa ainakin seuraavia asioita:

## Paikat

* Hannus, kaupunginosa Espoossa
* Hannus, kaupunginosa Oulussa

## Henkilöt

* Arja Hannus (s. 1960), ruotsalainen suunnistaja
* Arno Hannus (1920–2020), juristi, kansliapäällikkö ja sisäasiainministeri
* Harry Hannus (s. 1949), pyöräilijä
* Kai Hannus (s. 1945), teollisuusneuvos
* Kari Hannus (s. 1952), Porin apulaiskaupunginjohtaja
* Karl Hannus (1812–1893), maanviljelijä ja valtiopäivämies
* Matti Hannus (s. 1947), kirjailija ja toimittaja
* Pertti Hannus, muusikko, pastori ja musiikinopettaja
* Tauno Hannus (1895–1958), suomalainen ilmailun pioneeri
* Tommi Hannus (s. 1980), jääkiekkoilija
* Yvonne Hannus (s. 1954), juoksija.
Scarabus

__NOTOC__
**Scarabus** on Ian Gillan Bandin albumi, joka julkaistiin vuonna 1977.

## Kappaleet
Kaikki kappaleet kirjoittanut Ian Gillan Band, ellei toisin mainittu.

### A-puoli
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Ian Gillan – laulu
* John Gustafson – basso 
* Colin Towns – kosketinsoittimet 
* Mark Nauseef – rummut 
* Ray Fenwick – kitara

## Arvostelut
* AllMusic: 

## Lähteet
Aksiokhos

**Aksiokhos** (, ) voi viitata seuraaviin:

* Aksiokhos (400-luku eaa.), ateenalainen poliitikko
* *[[Epäperäiset Platonin teokset#Aksiokhos|Aksiokhos]]*, Platonin nimiin laitettu epäperäinen dialogi
Daniel Handler

**Daniel Handler** (s. 28. helmikuuta 1970 San Francisco, Kalifornia) on yhdysvaltalainen kirjailija, joka tunnetaan parhaiten *[[Surkeiden sattumusten sarja]]* -kirjoistaan, jotka hän on kirjoittanut käyttäen salanimeä **Lemony Snicket**. *Surkeiden sattumusten sarja* on mustaa huumoria sisältävä 13-osainen sarja, joka keskittyy Baudelairen orpojen sisarusten elämään ja salaperäiseen järjestöön nimeltä VPK. Kirjoittamalla eri nimellä Handler lisäsi itsensä tarinaan. *Surkeiden sattumusten sarja* on erityisen suosittu Yhdysvalloissa ja siitä on tehty myös Brad Silberlingin ohjaama elokuva *[[Lemony Snicketin surkeiden sattumusten sarja]]* vuonna 2004.

## Suomennetut teokset

Surkeiden sattumusten sarja:

* 
* 
* 
* 
* 
* 
* 
* 
* 
* 
* 
* 
* 

## Kirjallisuutta
* Mervi Koski: *Ulkomaisia nuortenkertojia 2*. BTJ Kirjastopalvelu, 2006.

## Aiheesta muualla
* Lemony Snicketin kotisivut
L-numero

**L-numero** on imumonnien luokitteluun kehitetty järjestelmä. Sitä tarvitaan, koska akvaarioliikkeisiin tuodaan usein Etelä-Amerikasta sellaisia imumonneja, joiden taksonominen määrittely (kaksisanainen nimikkeistö) ei ole selvä.  Joskus käy niin, että kaksi tai useampia L-numeroita osoittautuu saman lajin eri alueilta kotoisin oleviksi populaatioksi, joskus taas samalla L-numerolle on luokiteltu kahta lajia. L-numeroita on annettu noin neljäsataa.

L-numeroinnin kehitti saksalainen akvaariolehti DATZ (Die Aquarien und Terrarienzeitschrift).  Se auttaa harrastajia keskustelemaan uusista lajeista. Juuri sellaisista lajeista halutaan hakea tietoa ja vaihtaa kokemuksia, joiden hoitamisesta ei ole vuosikymmenten kokemusta. Ilman L-numerointia kala voisi olla vuosia vajaalla taksonomisella nimellään kuten "eräs korumonni, *Peckoltia sp.*", tai saada eri kauppiailla eri tavalla käännettyjä ja keksittyjä nimiä (salamanterimonni, leopardisammakkoimumonni, keltapilkkupleko). 

## Lähteet
Richard Goldstone

**Richard Goldstone** (26. lokakuuta 1938) on eteläafrikkalainen tuomari, joka on työskennellyt muun muassa Etelä-Afrikan perustuslakituomioistuimessa ja kansainvälisissä rikostuomioistuimissa.

Goldstone nimitettiin Transvaalin provinssin korkeimman oikeuden tuomariksi vuonna 1980. Vuosina 1991–94 hän toimi presidentti Frederik de Klerk nimittämän puolueettoman komission () puheenjohtajana. Komission tarkoitus oli tutkia hallituksen osallisuutta maata repineen poliitiseen väkivaltaan. Goldstonen-komission  vuonna 1992 ja 1993 julkaistuissa raporteissa esitetään todisteita siitä, että hallitus oli käyttänyt turvallisuuspoliisia ANC:n horjuttamiseksi.

Goldstone toimi Etelä-Afrikan perustuslakituomioistuimen tuomarina heinäkuusta 1994 lokakuuhun 2003. Vuosien 1994 ja 1996 aikana hän oli myös Ruandan ja Serbian kansainvälisten sotarikostuomioistuimien pääsyyttäjän. Huhtikuussa 2004 Yhdistyneiden kansakuntien pääsihteeri Kofi Annan nimitti Goldstonen niin sanottuun Volckerin komiteaan, joka tutki Irakin ruokaa öljystä ohjelmaa.

## Lähteet
Live at the Budokan (Ian Gillan Bandin albumi)

__NOTOC__
**Live at the Budokan** on Ian Gillan Bandin livealbumi, joka julkaistiin Japanissa kahdessa osassa loppuvuonna 1977 ja alkuvuonna 1978. Vuonna 1983 albumi julkaistiin Britanniassa yhtenä kaikki kahden levyn kappaleet käsittävänä julkaisuna.

## Kappaleet
### A-puoli
#
#

### B-puoli
#
#
#

### C-puoli
#
#

### D-puoli
#
#
#

## Kokoonpano
* Ian Gillan – laulu
* Ray Fenwick – kitara
* John Gustafson – basso
* Colin Towns – koskettimet
* Mark Nauseef – rummut

## Lähteet